section_heading: Sveučilište
paragraph_text: Logičan korak za nastavak karijere bio je sveučilište Kentucky, ali slavni Adolph Rupp nije bio impresioniran Cowensom. Iako je njegov otac svim silama htio da potpiše za Wildcatse, Ruppov hladan pristup odbio je Cowensa koji je otišao na na drugi kraj zemlje. Trener Florida Statea Hugh Durman trudio se oko njegovog dolaska, a Cowens se tamo osjećao poželjno. U tri godine na sveučilištu zabilježio je rekordnih 1340 skokova (17.2 u prosjeku) i pokazao svima koji su ga otpisali da su bili u krivu.